Rejser og botaniske Undersøgelser i Ost-Gronland. 259 
Rolle i Vegetationen. Det er mest smaa Pletter paa faa Kvadrat- 
meters Størrelse i Græsli og Hede, der fortjener Navn af Lichen- 
Hede. De er dannede af Cetraria islandica, C. nivalis og Stereocaulon 
denudatum v. pulvinatum. De indtager især de Pletter, som først 
bliver snebare om Foraaaret og oftest er blottede om Vinteren. 
Der findes dog en anden Form for fuldstændigt Dække af Li- 
chener. Det træffes paa de hævede Havstokke og Terrasser, som i 
betydeligt Tal findes paa Kystlandet. Overfladen er her dækket af 
smaa Sten, som atter er overvoksede med skorpeformede Lichener i 
en saadan Grad, at Bunden er fuldstændig dækket, og det hele gør 
Indtryk af et tæt, graat, nubret Tæppe. 
Fig. 39. Grusflade paa Udkigs-Fjæld med tyndt Lichen-Dække til venstre. 
Desværre er mine Samlinger fra disse Lokaliteter gaaet tabt, og 
jeg kan kun meddele, at Lecanora-Arter udgør en betydelig Del af 
Dækket. 
Selve den faste Klippe er paa Grund af sin eugeogene Natur 
lidet skikket for Dannelsen af de fra Vest-Grønland bekendte Sam- 
fund af Gyrophorer eller andre stenboende Lichener. Saadanne 
Vegetationsformer findes udelukkende paa de fasteste, langsomst 
smuldrende Graniter og Gnejser og har kun ringe horizontal Ud- 
strækning; end ikke paa Yderøerne spiller de en saa stor Rolle, at 
de i fremtrædende Grad formaar at farve Klippen. En Undtagelse 
danner dog et Par Steder paa Angmagsalik-Fjords vestlige Side (Ker- 
nertok og Kernertuarsuit), hvis Navne betyder de ,sorte Steder". 
dt 
